ત્યાં પૃથ્વી પર અબજો લોકો ખુલ્લા મોઢે આ પ્રસંગ જોઈ રહ્યા હતા. અવકાશયાત્રીઓએ બેગમાંથી ભારતનો ઝંડો કાઢ્યો, જમીનમાં ડ્રીલથી કાણું પાડ્યું, ઝંડાના સળિયા ખોસેલા નેફા સીધા કર્યા અને ભારતનો ઝંડો ખોસ્યો. હિન્દુસ્તાનનો રાષ્ટ્રધ્વજ અંતરિક્ષમાં લહેરાયો અને હાજર ઘણા લોકોમાંથી ભારતીયોની તો છાતી ગજ ફૂલી ગઈ. લોકો એકબીજાને ભેટ્યા, કૉન્ગ્રેચ્યુલેશનના અભિવાદનોનું આદાનપ્રદાન થયું. વર્ષોની મહેનત અને કરોડો પૃથ્વીવાસીઓનું સ્વપ્ન આ થોડાક ખેરખાંઓએ સફળતાપૂર્વક પાર પાડી બતાવ્યું હતું. ચિક્કાર હર્ષની આ ઘડી હતી. પ્રસન્ન માહોલમાં ઉન્માદ થોડો ઓછો થયો અને નિષ્ણાતો ફરીથી પોતપોતાના કામે લાગ્યા. બધાના ચહેરા ઉપર થોડી ચિંતા સાથે મોટી રાહતની લાગણી હતી.